
Το Χαμπέρι 

για την ενημέρωση και την οριζόντια επικοινωνία στη Νέα Φιλαδέλφεια 



ΠΥΡΕΤΟΣ ΤΟ ΣΛΒΒΛΤΟΒΡΑΛΟ 

Το "αναπτυξιακό” μοντέλο της Νέας Φιλαδέλφειας και τα όριά του 


Στο πρώτο φύλλο του Χα- 
μπεριούι το Μάη του 2013, 
γράφαμε για τα καταστήμα¬ 
τα εστίασης που πληθαίνουν 
στο κέντρο της Νέας Φιλα¬ 
δέλφειας και για τη σκοτεινή 
όψη της «ανάπτυξης» αυ¬ 
τής, την εκμετάλλευση των 
εργαζόμενων δηλαδή. 

Το ρεπορτάζ παραμένει επί¬ 
καιρο· από τότε μόνο η ένταση 
του φαινομένου έχει αλλάξει. 
Τα 71 μαγαζιά με τραπεζοκα¬ 
θίσματα που είχαμε μετρήσει 
μέσα στο δακτύλιο που ορίζουν 
οι οδοί Νικολάου Τρυπιά και 
Σμύρνης είναι πια 83. Κι ακόμη 
δε μπορούμε σήμερα να αγνο¬ 
ήσουμε τη νέα συγκέντρωση 
καταστημάτων στο ύψος του 
πάρκου Μικρασιατών, όπου 
πλέον λειτουργούν άλλα 8 μα¬ 
γαζιά σε λίγα μόνο μέτρα της 
ανόδου της Δεκελείας. Στη 
συμβολή της πλατείας Πατρι- 
άρχου με την οδό Σάρδεων, τα 
τραπεζοκαθίσματα κυριαρχούν 
ολο κλη ρωτικά, καθ ιστώντας 
απαγορευτική την ιδέα της δη¬ 
μόσιας χρήσης του πεζόδρο- 
μου, εκτός βέβαια αν έχει κανείς 
να ξοδέψει όσα χρήματα χρειά¬ 
ζονται για να καθίσει σε κάποιο 
απ’ τα μαγαζιά (παραδίπλα από 
το επίκεντρο της Σάρδεων, στο 
δυτικό τμήμα της πλατείας, μέ¬ 
ρος της νεολαίας που αδυνατεί 
να πληρώσει οικειοποιείται το 
δημόσιο χώρο, χωρίς όμως να 
ξεφεύγει από το κυρίαρχο κα¬ 


ταναλωτικό πρότυπο της δια¬ 
σκέδασης). 

Μια βόλτα στην περιοχή 
Παρασκευή ή Σάββατο βράδυ 
πείθει και τον πλέον καλοπρο¬ 
αίρετο παρατηρητή για τα προ¬ 
βλήματα που δημιουργούνται 
από τη λειτουργία των κατα¬ 
στημάτων. Πριν λίγο καιρό, 
ομάδα κατοίκων πέριξ της οδού 
Σάρδεων έστειλε προς το δήμο 
επιστολή που καταγράφει τα 
βασικά: Ανεξέλεγκτη κατάληψη 
του πεζοδρόμου από τραπεζο¬ 
καθίσματα, αλλά και διάθεση 
του χώρου προς ενοικίαση από 
το δήμο με βάση λανθασμένα 
σκαριφήματα, ηχορύπανση ει¬ 
δικά τους θερινούς μήνες κ.ά. 
Επίσης ο παρατηρητής μας θα 
δει πολλά σκουπίδια κι ανεξέ¬ 
λεγκτη στάθμευση στους δρό¬ 
μους γύρω από την πλατεία. 

Η δημοτική αρχή έχει απο¬ 
δεχτεί το ευκαιριακό μοντέλο 
«ανάπτυξης» διά των τραπε- 
ζοκαθισμάτων κι απλώς παρα¬ 
τηρεί την κατάσταση να επι¬ 
δεινώνεται για τους κατοίκους. 
Στο δημοτικό συμβούλιο της 
22ας Ιουνίου μάθαμε ότι μετα¬ 
ξύ 2013 και 2014 ο όγκος των 
απορριμμάτων στην περιοχή 
αυξήθηκε κατά 1000 περίπου 
τόνους ή 7% και ότι η δημοτι¬ 
κή αρχή εκτιμά πως η αύξηση 
οφείλεται στα νέα καταστή¬ 
ματα εστίασης, καθώς κατά 
τ’ άλλα σε όλη την Ελλάδα τα 
απορρίμματα μειώνονται τα 


τελευταία χρόνια στις περιοχές 
κατοικίας εξαιτίας της κρίσης. 

Η πύκνωση των καταστη¬ 
μάτων αύξησε επίσης το κυ- 
κλοφοριακό και το πρόβλημα 
της στάθμευσης, που επιδει¬ 
νώνεται τις νυχτερινές ώρες, 
καθώς τόσο οι κάτοικοι όσο 
και οι επισκέπτες κάπου πρέπει 
να βολέψουν τα αυτοκίνητά 
τους. Τότε οι δρόμοι πέριξ της 
πλατείας, ειδικά οι πεζόδρο- 
μοι, γίνονται υπαίθρια πάρ- 
κινγκ. Πότε θα εμφανιστούν 
άραγε οι πρώτοι παρκαδόροι; 
Η αδράνεια του δήμου είναι 
χαρακτηριστική: Ακόμη κι αν 
θεωρήσουμε ότι τα μαγαζιά 
δεν βλάπτουν γενικότερα την 
περιοχή, γιατί δεν προσπαθεί 
η δημοτική αρχή να αποτρέψει 
με οργανωμένο τρόπο τους 
επισκέπτες απ’ το να χρησιμο¬ 
ποιήσουν Ι.Χ., ούτε τους πα¬ 
ροτρύνει να χρησιμοποιήσουν 
μέσα μαζικής μεταφοράς; Γιατί 
δεν έχει διεκδικηθεί, ας πούμε, 
η επέκταση των νυχτερινών 
δρομολογίων; Γιατί δεν συνδέ¬ 
θηκε η έκδοση των αδειών των 
μαγαζιών και των τραπεζοκα- 
θισμάτων με την πρόνοια για 
θέσεις στάθμευσης; 

Τα δικά μας δικά μας 

και τα δικά σας πάλι δικά μας 

Τα σκουπίδια και το πάρκινγκ 
δεν είναι το μοναδικό κόστος 
που αναλαμβάνουν οι κάτοι¬ 
κοι της περιοχής κι όχι οι μα¬ 
γαζάτορες που κερδοσκοπούν 
πάνω στην «ανάπτυξη» της 
πόλης. Μια ματιά στα αποτε¬ 
λέσματα της εκτέλεσης του δη¬ 
μοτικού προϋπολογισμού του 
2015 είναι αποκαλυπτική: μόνο 
το 1/3 των προϋπολογισμένων 
ανταποδοτικών τελών καθα¬ 
ριότητας και φωτισμού έχει 
εισπραχθεί το πρώτο εξάμηνο 
του χρόνου. Στο ίδιο διάστημα, 
έχει εισπραχθεί μόνο το 1/3 του 
τέλους επί των ακαθάριστων 
εσόδων των κέντρων διασκέ¬ 
δασης (γι’ αυτό και στην τελευ¬ 
ταία αναμόρφωση το αναμενό¬ 
μενο ποσό των 120.000 ευρώ 
μειώθηκε κατά 35.000...). Η 
θάλασσα των τραπεζοκαθισμά- 
των έχει αποδώσει ως τον Ιού¬ 
λιο στον δήμο μόλις 7.580,04 
ευρώ, δηλαδή το 11% του έτσι 
κι αλλιώς μηδαμινού προϋπο- 


Το Αιγάλεω 
της ομάδας 
ΟοίΓθχ ΡΙείοοα 


λογισμένου ποσού (δείτε και 
στο Χαμπέρι του Δεκέμβρη 
2014). Εν ολίγοις, ο δήμος 
Φιλαδέλφειας-Χαλκηδόνας 
μπαίνει μέσα από τη λειτουρ¬ 
γία των καταστημάτων. 

Δεν είναι μόνο οι κάτοικοι 
της πόλης και οι δημοτικές υπη¬ 
ρεσίες που δε διασκεδάζουν με 
τα μαγαζιά της διασκέδασης: 
αυτό αποδεικνύουν οι πρό¬ 
σφατες κινητοποιήσεις του 
Σωματείου Σερβιτόρων-Μα- 
γείρων έξω απ’ το «Β-κουτί» 
(Βρυούλων και Ν. Τρυπιά). Το 
κατάστημα αυτό είναι ένα μόνο 
παράδειγμα: Ανασφάλιστη 

εργασία για χρόνια, απλήρω¬ 
τες υπερωρίες, χρέη χιλιάδων 
ευρώ προς εργαζόμενους, εκ¬ 
βιασμοί, εκμετάλλευση πέρα 
από κάθε όριο συνθέτουν μια 
ζοφερή εικόνα. Πού μπορεί να 
φτάσει η βία πάνω στους ερ¬ 
γαζόμενους; Να ένα περιστα¬ 
τικό που καταγράφει η σχετική 
ανακοίνωση του Σωματείου: 
«Στις αρχές του καλοκαιριού 
του 2013 ο [ιδιοκτήτης του 
«Β-κουτί»] Δημήτρης Κίμωνας 
βγάζει τον συνάδελφο Ηρα¬ 
κλή Α. σε αναγκαστική άδεια, η 
οποία ήταν για ακόμη μια φορά 
άνευ αποδοχών. Στη συνέχεια 
του ζητάει να καλύψει τη θέση 
του υπεύθυνου επειδή εκείνος 
θα έλειπε στο άλλο μαγαζί που 
έχει στην Αμοργό. Το υπόλοιπο 
διάστημα ο Ηρακλής βρίσκεται 
στη θέση να δουλεύει στο μα¬ 
γαζί 59 ημέρες σερί, 15 ώρες 
για 40 ευρώ [την ημέρα, χωρίς 
υπερωρίες κι ένσημα]. Όταν 
επιστρέφει το αφεντικό δεν 
κάνει καν μια κίνηση να δώσει 
στον Ηρακλή τα χρήματα που 
του αναλογούν για τις 15 ώρες 
την ημέρα που δούλευε». 

Πού βαδίζει αυτή η πόλη; 

Εννοείται πως οι παρεμβά¬ 
σεις του Σωματείου Σερβιτό- 
ρων-Μαγείρων στο εργασιακό 
κάτεργο του «Β-κουτί» με τον 
... ρεφορμιστικό σκοπό της τή¬ 
ρησης της εργατικής και ασφα¬ 
λιστικής νομοθεσίας από τους 
ευυπόληπτους επιχειρηματίες 
της πόλης δεν κρίθηκαν ως αξι¬ 
όλογη είδηση από τα περισσό¬ 
τερα τοπικά μέσα ενημέρωσης. 
Πώς θα μπορούσε, άλλωστε, να 
συμβεί κάτι τέτοιο, αφού αυτά 

Ρωμαίοι 
στο δάσος 
ή... η κατοικία 
των θεών 


συντηρούνται ακριβώς από τις 
διαφημίσεις των καταστημά¬ 
των εστίασης; Όπως και στον 
κεντρικό τύπο, έτσι και στη μι¬ 
κρότερη κλίμακα της γειτονιάς 
μας, δύσκολα δαγκώνει κανείς 
το χέρι που τον ταΐζει... 

Το πρόβλημα βέβαια είναι 
ευρύτερο και δεν περιορίζε¬ 
ται στη σιωπή του τύπου: Η 
τοπική επιχειρηματικότητα 
συνδέεται πλέον άμεσα, όταν 
δε διαπλέκεται, με την τοπική 
πολιτική σκηνή. Μετά και τη 
γενικότερη ρευστοποίηση του 
παλιού πολιτικού σκηνικού, 
στη Νέα Φιλαδέλφεια διαμορ¬ 
φώνεται μια νέα πολιτική γε¬ 
ωγραφία, στην οποία παίζουν 
ρόλο τα μεσαία επιχειρηματι¬ 
κά συμφέροντα της εστίασης: 
έτσι ιδιοκτήτες καταστημάτων 
του κέντρου βρέθηκαν στα 
ψηφοδέλτια των περσινών 
δημοτικών εκλογών, με κορυ¬ 
φαίο παράδειγμα, αν και όχι το 
χειρότερο, τον επικεφαλής της 
μείζονος αντιπολίτευσης Αύ- 
σανδρο Γεωργαμλή, που είναι 
μέτοχος σε δύο καταστήματα 
της πλατείας Πατριάρχου. 

Η δημοτική αρχή θέλει να 
εμφανίζεται υπέρμαχος των 
συμφερόντων των εργαζόμε¬ 
νων και των κατοίκων. Όμως 
ο πραγματικός της καημός 
προκύπτει από δυο σημαντικές 
τοποθετήσεις της τους τελευ¬ 
ταίους μήνες, οι οποίες δεν πή¬ 
ραν τη δέουσα δημοσιότητα. Η 
πρώτη περιγράφεται στο επιχει¬ 
ρησιακό σχέδιο του δήμου για 
την επόμενη πενταετία, όπου 
εντάσσεται για πρώτη φορά 
στους στόχους της συγκεκριμέ¬ 
νης δημοτικής αρχής ως κύρια 
προτεραιότητα «η προώθηση 
της κατασκευής νέου γηπέδου 
για την ΑΕΚ προδιαγραφών 
ΙΙΕΡΑ». Πρόκειται για ένα στό¬ 
χο που διαφέρει κατά πολύ από 
την ιδέα του γηπέδου στα όρια 
της παραχώρησης του 1934, 
που έλεγε ο Αρης Βασιλόπου- 
λος προεκλογικά - αν και με 
τα όσα παρακολουθούμε στην 
κεντρική πολιτική σκηνή δε θα 
πρέπει κανείς να εκπλήσσεται 
από τέτοιες μεταστροφές... 

Η δεύτερη είναι η πρόθεσή 
της να επικαιροποιήσει το προ¬ 
εδρικό διάταγμα της προστασί¬ 


ας του προσφυγικού συνοικι¬ 
σμού με βάση τον Ν. 4269/14 
«περί χωροταξικής και πολε- 
οδομικής μεταρρύθμισης». Ό 
νόμος αυτός καταργεί επί της 
ουσίας την προστασία των πε¬ 
ριοχών αμιγούς κατοικίας και 
ενθαρρύνει την εκμετάλλευση 
της γης για εμπορικούς σκο¬ 
πούς διαφόρων ειδών και επι¬ 
πέδων, απορρυθμίζοντας τους 
περιοριστικούς πολεοδομικούς 
μηχανισμούς του παρελθόντος. 
Το τι θα ακολουθήσει στη Νέα 
Φιλαδέλφεια φάνηκε ήδη στη 
συνεδρίαση του δημοτικού 
συμβουλίου της 22ας Ιουνίου: 
μπορούμε στο άμεσο μέλλον 
να αναμένουμε τη δημιουργία 
ενός τοπικού κινήματος μικροϊ- 
διοκτητών, όπως εξάλλου έχει 
ξανασυμβεί και στο παρελθόν. 
Αυτοί θα κατέχουν ακίνητα 
στις προστατευόμενες από το 
προεδρικό διάταγμα γειτονιές, 
θα βλέπουν με καλό μάτι τη 
δυνατότητα να τα νοικιάσουν 
ως επαγγελματική στέγη σε 
επιχειρήσεις εστίασης και θα 
επιδιώξουν τη χαλάρωση ή 
και κατάργηση του διατάγμα¬ 
τος. Κάτι τέτοιο θ’ άνοιγε τον 
ασκό του Αιόλου, καθώς πεζο¬ 
δρόμους έχουμε πολλούς για 
ν’ απλωθούν τα «τραπεζάκια 
έξω» της εφήμερης καταναλω¬ 
τικής βιομηχανίας της διασκέ¬ 
δασης, ενώ αντίθετα η κατοικία 
σε ανθρώπινη κλίμακα μπορεί 
να γίνει μια όλο και πιο μακρινή 
ανάμνηση... 

Όποιος σπέρνει ανέμους, 
θερίζει θύελλες 

Όπως όλα δείχνουν, έχει φτά¬ 
σει η ώρα τα καταστήματα της 
περιοχής να σερβίρουν το εξής 
κοκτέιλ: ρίχνουμε στο σέικερ 
μια μεζούρα εργατικής εκμε¬ 
τάλλευσης, μια μεζούρα δημό¬ 
σιας ανάληψης επενδυτικού κό¬ 
στους, μια μεζούρα αδιέξοδου 
καταναλωτισμού και μια μεζού¬ 
ρα κακοφωνίας και χτυπάμε με 
άφθονο τριμμένο πάγο. Σερβί¬ 
ρουμε στο ιερό δισκοπότηρο 
της ατομικής ιδιοκτησίας και 
γαρνίρουμε με μια φέτα αρι¬ 
στερής διακυβέρνησης. Στην 
υγειά σας! 


ΜΙΑ ΦΩΤΟΓΡΑΦΙΑ... 



...ΧΙΛΙΕΣ ΛΕΞΕΙΣ 


Οι ρεπόρτερς 


Το Χαμπέρι κυκλοφορεί σε χίλια αντίτυπα και διανέμεται δωρεάν κι από 
χέρι σε χέρι. Αναζητήστε το στο αγαπημένο σας καφενείο και σε άλλα 
καταστήματα σε όλη την πόλη, κι αν δεν το βρείτε επικοινωνήστε μαζί 
μας. Η εφημερίδα συντάσσεται από ομάδα εργασίας της συνέλευσης 
του αυτοδιαχειριζόμενου κοινωνικού χώρου "Στρούγκα". Τα ενυπόγρα¬ 
φα άρθρα εκφράζουν την άποψη των συντακτών τους. Θα μας βρεί¬ 
τε στην κατάληψη της Στρούγκας, Δεκελείας 116, Νέα Φιλαδέλφεια, 
κάθε Τρίτη μετά τις 8.30 μμ που πραγματοποιούνται οι συνελεύσεις 
μας και κάθε Πέμπτη και Παρασκευή μετά τις 8.30 μμ που λειτουργεί 
καφενείο. Για τις πολιτικές, κοινωνικές και πολιτιστικές δραστηριότη¬ 
τες της Στρούγκας μπορείτε να ενημερώνεστε από τις αφίσες στους 
τοίχους της πόλης και στην ηλεκτρονική διεύθυνση Ηηρ://5ϊΓουξ;Β. 
65ρίνΒΙοξ;5.η6τ. Ε-ιπειΐΙ επικοινωνίας: ΗΒΒ6η@65ρίν.η6τ 















2 


Το Χαμπέρι 


ΑΠΟ ΤΙΣ ΓΕΙΤΟΝΙΕΣ ΤΗΣ ΑΘΗΝΑΣ 


Το Αιγάλεω της ομάδας 

Οαγθχ ΡΙα€€Α 


Το Χαμπέρι είναι μια εφημερίδα για τη Νέα 
Φιλαδέλφεια, αυτό όμως δε σημαίνει ότι δε 
στρέφουμε το βλέμμα και σε άλλες γειτονιές, 
όπου συλλογικότητες ανθρώπων ενεργούν 
για τη δημιουργία συνθηκών ανατροπής 
της κυρίαρχης κατάστασης, προκειμένου ν’ 
αντλήσουμε τα παραδείγματά μας. 

Το Αιγάλεω, η παλιά εργατική γειτονιά που 
δομήθηκε αρχικά γύρω από το εργοστάσιο του 
Πυριτιδοποιείου, τα τελευταία χρόνια αλλάζει 
ριζικά. Η έλευση του μετρό το μεταμόρφωσε 
σε θύλακα εμπορικών δραστηριοτήτων, όπου 
συναντιούνται μεγάλα καταστήματα αλυσίδων 
λιανικής (ΙΚΕΑ, ΜθόΐΒ ΜβγΕϊ κ.ά.) και καταστή¬ 
ματα εστίασης με πολλά τετραγωνικά τραπε- 
ζοκαθισμάτων. Η περιοχή ζει σήμερα ανάλογες 
προκλήσεις μ’ αυτές που ζούμε εδώ, στη Νέα Φι¬ 
λαδέλφεια. Στο Αιγάλεω εδώ και χρόνια δραστη¬ 
ριοποιείται μια συλλογικότητα ανθρώπων γύρω 
από την κατάληψη «Σινιάλο». Μέσα απ’ αυτή 
ξεπήδησε το καλοκαίρι του 2014 η ομάδα Φβγθχ 
ΡΙ 3003 και το ομώνυμο έντυπο, που μέχρι σήμερα 
έχει κυκλοφορήσει τρία πολυσέλιδα τεύχη. 

Τι σημαίνει Φβγθχ ίΐ3003; Πρόκειται για την 
επιστημονική ονομασία ενός είδους χορταριού - 
του ταπεινού εκείνου αυτοφυούς χορταριού που 
συναντάμε σε κάθε απρόσμενη γωνιά της μητρό¬ 
πολης; στις ρωγμές του τσιμέντου, ανάμεσα στις 
πλάκες των πεζοδρομίων, στις στέγες των σπι- 
τιών κι αλλού. Για τους κυρίαρχους, το χορτάρι 
αυτό είναι παράσιτο γιατί φυτρώνει εκεί που δεν 
το σπέρνουν, είναι όμως ανθεκτικό κι επιβιώνει 
κάτω από αντίξοες συνθήκες, ακόμη και σ’ εξαι¬ 
ρετικά άνυδρο περιβάλλον, όπως αυτό της βαλ¬ 
κανικής μητρόπολης της Αθήνας. 

Το €ΆΓβχ ΓΙθααθ δεν είναι απλώς άλλο ένα 
έντυπο δρόμου με αναφορές στο χώρο του 
ανταγωνιστικού κινήματος (υπάρχουν πολλά 
τέτοια: το μακρόβιο Στα Ισια των Πατησίων, τα 
πιο πρόσφατα Ψιλά γράμματα της Νέας Σμύρ¬ 
νης κ.ά.)· δεν είναι μια τοπική εφημερίδα όπως το 
Χαμπέρι δεν είναι ένα θεωρητικό έντυπο για την 
πόλη και την κατοικία, όπως το Κομπρεσέρ. Το 
€3Τ6χ ΓΙθοοθ εγκαινιάζει ένα νέο είδος εντύπου, 
όπου η θεωρία κι η ανάλυση για τα ζητήματα του 
χώρου συναντιέται ομαλά με την πράξη σ’ ένα 
συγκεκριμένο γεωγραφικό πλαίσιο, χωρίς να την 
επικαθορίζει, αλλά ούτε να την αφήνει να συμβαί¬ 
νει δίχως παράλληλο στοχασμό. 

Το Σθτβχ Ι-Ι3003 ξεχωρίζει διότι η αιτία της 
ύπαρξής του δεν είναι θεωρητική και η χρησιμό¬ 
τητα των άρθρων που δημοσιεύει δεν είναι ακα¬ 
δημαϊκή. Όταν το ξεφυλλίσει κανείς καταλαβαίνει 
ότι η ομάδα που το συντάσσει χρειάστηκε κάποια 
στιγμή να εξηγήσει με συνεκτικό τρόπο τι ήταν 
αυτό που συνέβαινε στο Αιγάλεω και επηρέαζε 
τις ζωές όλων των κατοίκων του και το έντυπο 
είναι αποτέλεσμα μιας συνεχιζόμενης διαδικασί¬ 
ας κατανόησης αλλά και παρέμβασης στα κοινά. 
Πώς αλλιώς να επιτευχθεί αυτό, παρά με το ρίζω¬ 
μα της ομάδας και του εντύπου στις γειτονιές; Η 
ομάδα Φβγθχ ΡΙβεεΒ αντιλαμβάνεται την πόλη ως 
«προβολή της κοινωνίας πάνω στο έδαφος», ως 
«τον τόπο επιθυμίας και τον τόπο των επαναστά¬ 
σεων», σύμφωνα με τα λόγια του Ανρί Αεφέβρ 
που η ίδια επικαλείται. Όπως διαβάζουμε σ’ ένα 
κείμενο του πρώτου τεύχους (καλοκαίρι 2014): 
«Διαβάζουμε το τοπίο με τους δικούς μας τρό¬ 
πους. Λεν υπερασπιζόμαστε τη διατήρηση κάθε 
δημόσιου χώρου ως έχει. Υπερασπιζόμαστε τις 
δυνατότητες που ακόμη εμπεριέχει. Είναι ζήτη¬ 
μα ελέγχου της κοινωνικότητας, της φιλίας, του 
έρωτα, της σχέσης και της κατανομής της ενέρ- 


γειάς τους σε προκαθορισμένες διόδους από¬ 
σβεσης και αποσυμπίεσης. Σε πεδία διαχωρισμέ¬ 
νων δυνατοτήτων; θέατρο εδώ, μπάλα εκεί, πατίνι 
εδώ, καφέ εκεί, εξέγερση παντού». 

Έτσι στα τρία μέχρι σήμερα τεύχη του βρί¬ 
σκουμε μεταξύ άλλων πλούσια αιγαλιώτικη αρ- 
θρογραφία και όχι μόνο: κείμενα για το δημόσιο 
χώρο στην πόλη και την εμπορευματοποίηση, 
χαρτογραφικές αποτυπώσεις των σημερινών 
οικονομικών δραστηριοτήτων της περιοχής, μια 
ψυχογεωγραφική περιπλάνηση στην υποβαθ¬ 
μισμένη γειτονιά του Αγίου Σπυρίδωνα, κείμενα 
για τις διεκδικήσεις γύρω από το Μπαρουτάδικο 
και το Πατινάζ, αλλά και για τη Μύκονο και τις 
γειτονικές της Δήλο και Ρήνεια, για το στρατό¬ 
πεδο συγκέντρωσης της Αμυγδαλέζας, για τους 
Ρομά του Χαλανδρίου, κείμενα για την ιστορία 
του αστεακού φαινομένου, για τον παραλογισμό 
της ταχύτητας στις μεταφορές που καταργεί την 
έννοια του ταξιδιώτη, για το Μπάουχαους, και 
βέβαια για τις επιπτώσεις του νέου Ρυθμιστικού 
Σχεδίου Αθήνας-Αττικής στη Νέα Φιλαδέλφεια... 

Το €3Τ6χ Ι-Ι3€€3ξ.{να.\ μια ευτυχής έντυπη στιγ¬ 
μή που αποτυπώνει τη σοβαρή ενασχόληση των 
συντακτών του με τα ζητήματα του χώρου στο 
σημερινό Αιγάλεω, εκεί δηλαδή που κατοικούν 
και δραστηριοποιούνται πολιτικά. Ό πλούτος 
των ιδεών που καταγράφεται στις πεπερασμένες 
σελίδες του μας υποψιάζει για τις απεριόριστες 
γόνιμες ιδέες που θα τριγυρίζουν στα μυαλά και 
τα στόματα των συντακτών και συντακτριών 
του. Πρόσφατα, η ομάδα Φ3Γ6 χ ΕΙβοοβ άρχισε 
να διοργανώνει μικρές εκδηλώσεις, όπως κινη¬ 
ματογραφικές προβολές, σε διάσπαρτες -όχι 
κεντρικές- πλατείες της πόλης, προκειμένου να 
δημιουργήσει διαύλους επικοινωνίας με τους κα¬ 
τοίκους των πιο απομακρυσμένων γειτονιών του 
Αιγάλεω. Με αυτόν τον τρόπο πραγματοποιείται 
επίσης η διανομή του εντύπου με στοχευμένο 
τρόπο. Μέχρι στιγμής, τα αποτελέσματα είναι 
αρκετά ενθαρρυντικά. 

Μήπως να εγκαταλείψουμε τη Νέα Φιλαδέλ¬ 
φεια και να μετακομίσουμε στα δυτικά προάστια, 
όπως εξάλλου μας παρακινούν ορισμένοι, εδώ κι 
ενάμιση περίπου χρόνο; Μάλλον όχι: αν κι ο πει¬ 
ρασμός είναι μεγάλος, η γνήσια ανάγνωση του 
€3Τ6χΡΐ3003 δε σε οδηγεί να εγκαταλείψεις μάχες, 
αλλά να εξοπλιστείς καλύτερα για να τις διεξάγεις. 
Σ’ αυτή την κατεύθυνση, η συνέχιση της έκδοσής 
του θα παραμείνει πολύτιμος αρωγός, αλλά και 
πηγή έμπνευσης· στο τρίτο τεύχος του, το €3τβχ 
ΡΙ3€€3 μάς υπενθυμίζει ένα διάλογο μεταξύ του 
βασιλιά Κρέοντα και του τραγικού Αίμονα, από 
την «Αντιγόνη» του Σοφοκλή; 

ΚΡΕΌΝΤΑΣ: Η πόλη θα μου πει τι πρέπει να 
προστάζω; 

ΑΙΜΌΝΑΣ; Βλέπεις πως τούτο το 'πες σαν 
πολύ παιδί; 

ΚΡΕΌΝΤΑΣ: Ποιος άλλος από μένα πρέπει 
την πόλη αυτή να κυβερνά; 

ΑΙΜΌΝΑΣ; Μα δεν υπάρχει πόλη κτήμα να 
'ναι ενός ανθρώπου. 

ΚΡΕΌΝΤΑΣ: Ώστε στον άρχοντά της δεν 
ανήκει η πόλη; 

ΑΙΜΌΝΑΣ; Μιαν άδεια πόλη ωραία θα κυ¬ 
βερνούσες... 

Το €3τβχ ΡΙ3€€3 διακινείται χέρι με χέρι, χωρίς 
αντίτιμο, με ελεύθερη οικονομική συνεισφορά και 
στη Νέα Φιλαδέλφεια μπορείτε να το βρείτε στην 
κατάληψη της Στρούγκας. 

π. 



ΕΙΔΗΣΕΙΣ 
ΑΠ' ΤΟΝ 
ΥΠΟΛΟΙΠΟ 
ΚΟΣΜΟ 


Η ΒΑΡΒΑΡΟΤΗΤΑ ΔΕΝ ΕΧΕΙ ΕΘΝΙΚΟΤΗΤΑ: 14 στρατιώτες του γαλλικού 
στρατού κατηγορούνται για βιασμό παιδιών στην Κεντρική Αφρική. Σε έκθεση των 
Ηνωμένων Εθνών αναφέρονται περιστατικά βιασμού παιδιών στο αεροδρόμιο 
της πρωτεύουσας Μπανγκουί το διάστημα Δεκεμβρίου 2θ13-Ιουνίου 2Θ14. Την 
ίδια κατηγορία αντιμετωπίζουν και τρεις στρατιώτες του Τσαντ και δύο της Ισημε- 
ρινής Γουινέας. Φαίνεται ότι το επάγγελμα του νόμιμου δολοφόνου σού δίνει την 
ευκαιρία να χάσεις εντελώς και την ανθρωπιά σου. 

ΘΥΜΑΣΤΕ ΤΑ ΥΠΟΒΡΥΧΙΑ ΠΟΥ ΓΕΡΝΟΥΝ; Μη νομίζετε ότι μόνο σ εμάς 
πουλάνε άχρηστο στρατιωτικό εξοπλισμό. Το περίφημο αυτόματο τουφέκι 036 
(κατασκευής ΗσεΕΙθΓ υπό ΚοεΗ) της γερμανικής Μπούντεσβερ παρουσιάζει σοβα¬ 
ρά προβλήματα στην παρατεταμένη χρήση κατά ριπάς. Αν και τα προβλήματα είναι 
γνωστά εδώ και χρόνια, μόλις τώρα έγινε θέμα μιας σχετικής κοινοβουλευτικής 
επιτροπής. Περιέργως, όμως, η επιτροπή δεν ασχολείται με τον υπεύθυνο για την 
αγορά του 036 Φόλκερ Ρίχε. Τι; Νομίζετε ότι εδώ μυρίζει διαφθορά; Ήμαρτον! 
Είναι δυνατό στη Γερμανία τέτοιο πράγμα; 

Η ΑΥΣΤΡΙΑ ΔΕΙΧΝΕΙ ΤΟ ΔΡΟΜΟ: Με το ζόρι φτιάχνεται στην Ελλάδα το σύμ¬ 
φωνο συμβίωσης που συμπεριλαμβάνει και τα ομόφυλα ζευγάρια. Μεγαλύτερο 
εμπόδιο είναι -όπως φαντάζεστε- η ορθόδοξη εκκλησία που φοβάται ότι μετά την 
«ομοφυλοφιλική συμβίωση» θα προχωρούμε και στην «ομοφυλοφιλική οικογέ¬ 
νεια». Μακάρι... Μήπως θα βοηθούσε αν υιοθετούσαμε την ιδέα της Βιέννης; Εκεί 
τα φανάρια δε δείχνουν τον «Σταμάτη» και τον «Γρηγόρη», αλλά ζευγάρια που 
περιμένουν ή διασχίζουν τον δρόμο. Διακρίσεις δεν κάνουν: Τα φανάρια απεικονί¬ 
ζουν από γκέι ή λεσβίες μέχρι στρέιτ ζευγάρια! 



ΑΝΤΙΘΕΤΑ ΣΤΗΝ ΙΡΛΑΝΔΙΑ ΤΑ ΠΡΑΓΜΑΤΑ ΕΙΝΑΙ ΜΠΕΡΔΕΜΕΝΑ: Απ 

τη μια, αλλάζουν το Σύνταγμα, έτσι ώστε να επιτρέπεται ο γάμος (όχι απλώς σύμ¬ 
φωνα συμβίωσης) μεταξύ ομοφυλόφιλων. Σχετικό δημοψήφισμα πέρασε στην 
(Καθολική!) χώρα με 62,1 %. Απ την άλλη, απαγορεύονται αυστηρά οι αμβλώσεις. 
Με γνωστή συνέπεια όχι μόνο να στιγματίζονται ως εγκληματίες κορίτσια και γυ¬ 
ναίκες που παίρνουν τη δύσκολη απόφαση μιας άμβλωσης, αλλά να κινδυνεύουν 
και οι ζωές αυτών που αδυνατούν να πληρώσουν το κόστος μιας επέμβασης στο 
εξωτερικό και αναγκάζονται να πάνε στους κομπογιαννίτες. Κατά τ άλλα ζούμε 
στον 21ο αιώνα... 

ΠΑΙΡΝΟΥΝ ΤΑ ΜΕΤΡΑ ΤΟΥΣ: Με νόμο η τοπική κυβέρνηση της Ανδαλουσίας 
απαγόρευσε τον πλειστηριασμό της πρώτης κατοικίας για τρία χρόνια. Με πρω¬ 
τοβουλία της ισπανικής κυβέρνησης, το συνταγματικό δικαστήριο ακύρωσε αυτόν 
το νόμο, ανοίγοντας δρόμο στις τράπεζες να κατασχέσουν σπίτια. Αν διαβάσετε 
Ελλάδα αντί Ανδαλουσία και Τρόικα (δηλαδή πολιτικούς εκπροσώπους του ευρω¬ 
παϊκού κεφαλαίου) αντί Ισπανία, σας φαίνεται γνώριμο; 

ΥΠΑΡΧΟΥΝ ΝΕΑ ΚΙ ΑΠ’ ΤΗΝ ΥΠΟΘΕΣΗ ΜΕ ΤΟ ΚΛΩΣΤΟΫΦΑΝΤΟΥΡ¬ 
ΓΕΙΟ ΣΤΟ ΜΠΑΓΚΛΑΝΤΕΣ: Περίπου δυο χρόνια μετά το «ατύχημα» που κό¬ 
στισε τις ζωές παραπάνω από 1.1 θθ εργαζομένων, μαζεύτηκαν επιτέλους τα 3Θ 
εκατ. ευρώ για την αποζημίωση των οικογενειών των θυμάτων από τις πολυεθνι¬ 
κές που γράφουν στα παλιά τους τα παπούτσια την ασφάλεια (και την αξιοπρεπή 
πληρωμή) των εργατών, κοιτάζοντας μόνο τα κέρδη τους. (Μπορείς να έχεις ή το 
ένα ή το άλλο, και τα δύο μαζί δεν πάνε, έτσι είναι ο καπιταλισμός...) Ταυτόχρονα, 
διώκονται 41 άτομα, ανάμεσά τους κι ο ιδιοκτήτης της φάμπρικας, για ανθρω¬ 
ποκτονία από αμέλεια. Αν καταδικαστούν μπορεί να περάσουν το υπόλοιπο της 
ζωής τους στην φυλακή. Μέχρι εδώ καλά. Μόνο που γενικότερα τα πράγματα δεν 
άλλαξαν αφού τέτοια «ατυχήματα» συνεχίζονται. Π.χ. τον Ιούνιο κάηκε άλλο ένα 
κλωστοϋφαντουργείο, ευτυχώς χωρίς να χάσει κανείς τη ζωή του. 

ΚΑΙ ΤΕΛΟΣ ΚΑΤΙ ΕΥΧΑΡΙΣΤΟ ΑΠΟ ΤΗΝ ΟΜΟΡΦΗ ΝΟΡΒΗΓΙΑ: Και 

πρωτόγνωρο για ένα κόσμο που έχει συνηθίσει να σκέφτεται μόνο τα δικά του 
- το Όσλο αποκτά καινούργια εθνική οδό. Όχι όμως για τα αυτοκίνητα αλλά για 
τους μπούμπουρες! Επειδή αυτά τα χαριτωμένα πλασματάκια απειλούνται με εξα¬ 
φάνιση, τοποθετούνται μεγάλες γλάστρες κάθε 25Θ μέτρα ώστε να μπορούν οι, 
άγριες και μη, μέλισσες να βρουν εύκολα το δρόμο πρασίνου από τη νότια προς τη 
βόρεια πλευρά της πρωτεύουσάς της. Όποιος έχει ταράτσα στο Μελισσόδρομο 
ζητείται να συμμετέχει με δικές του ζαρντινιέρες. Δεν είναι μόνο πολύ χρήσιμο για 
το κρίσιμο έργο που παράγουν αυτά τα έντομα στη γονιμοποίηση των φυτών. Θα 
δείχνει κι ωραίο στο ΰοο§ΐ 0 ΕεΐΓΐΗ. 

Η διεθνίστρια 

Από τη δραστηριότητα της Στρούγκας 

Λίγος καιρός απέχει απ' την τελευταία μας συνάντηση στους δρόμους της πόλης και τώρα που καλοκαίριασε, λίγο πριν το αναγκαίο 

διάλειμμα (ή τις καλοκαιρινές ανάσες) είπαμε να ανταμώσουμε ξανά! 

τη σελίδα επιμελήθηκαν η ε. και ο Ζ.05 Ψ 


Πρωτομαγιά 

Η Πρωτομαγιά είναι απεργία. Δεν είναι ούτε 
γιορτή-αργία, ούτε πανηγύρι, ούτε εθιμοτυπική 
διαδήλωση. Βεβαίως, στη γειτονιά μας έχει κα¬ 
θιερωθεί αυτό που έχει καθιερωθεί. Η Στρούγκα 
παρέμεινε ανοιχτή τις μέρες του πανηγυριού. 
Πραγματοποιήθηκε δε παιδικό εργαστήρι χειρο¬ 
τεχνίας και παράσταση θεάτρου σκιών με τίτλο 
«Ο Καραγκιόζης και το μαγεμένο δεντρό», απ 
όπου κι η φωτογραφία στα δεξιά. 

Παρέμβαση για το «Χωριάτικο» 

Η εξαναγκαστική πορνεία, τα στριπτιζάδικα και 
το ΐΓ3ί]ΊεΙ<ΐη§ γυναικών είναι μόνο μερικές από 
τις «1ου5ΐηθδ5» που εδώ και χρόνια κρύβονταν 
πίσω από τις βιτρίνες της γνωστής αλυσίδας 
φούρνων «Το Χωριάτικο» και «Αττικοί Φούρ¬ 
νοι». Με αφορμή το γεγονός ότι οι νταβατζήδες 
που κρύβονταν πίσω από το «Χωριάτικο» κα¬ 
ταδικάστηκαν μεν στο τέλος του Απρίλη σε 1θ 
έως 12,5 χρόνια κάθειρξη, ωστόσο αφέθηκαν 
ελεύθεροι με εγγυήσεις και οι επιχειρήσεις τους 
συνεχίζουν να λειτουργούν κανονικά, στα μέσα 
του Μάη αφισοκολλήσαμε στη Νέα Φιλαδέλφεια 
ενημερωτική αφίσα για την υπόθεση, ενώ αναρ- 
τήσαμε και πανό απέναντι απ’ το «Χωριάτικο» 
της περιοχής μας. 

Παιδικό Εργαστήρι 

Πιο φτωχό απ’ ό,τι μας έχει συνηθίσει, καθώς 
έφτασε το τέλος της σχολικής χρονιάς, αλλά εξί¬ 
σου ποιοτικό ήταν το πρόγραμμα του παιδικού 
εργαστηριού. Το πρωί της Κυριακής 7 Ιουνίου 
ήταν αφιερωμένο στο χορό απ’ την ομάδα εργα¬ 
σίας του παιδικού εργαστηριού. Έτσι μικροί και 
μεγάλοι μαζεύτηκαν στην Στρούγκα και χόρεψαν 
με την ψυχή τους δημιουργώντας εικόνες και συ¬ 
ναισθήματα, γιατί χορός είναι έκφραση, κίνηση, 
ρυθμός, τρόπος ζωής... 

Θερινό Οίηβ $τΓου§α 

Κατέφτασε ύστερα από ένα χρόνο απουσίας 
αυτό για το οποίο όλοι μας ρωτάγατε με προ¬ 
σμονή... Το θερινό σινεμά της κατάληψης στην 
πίσω αυλή μας ήρθε για να δροσίσει τις ζεστές 
νύχτες που έρχονται - αλλά για λόγους ανωτέ- 
ρας βίας δεν κράτησε και πολύ. 

Η αρχή έγινε την Κυριακή 1θ Μάίου με την 
ταινία του Φράνσις Φορντ Κόπολα «Ο Αταίρια¬ 
στος», όπου ένας αφηρημένος αλήτης παλεύει να 
ανταποκριθεί στη φήμη του μεγάλου του αδελ¬ 
φού και νοσταλγεί τις μέρες που οι συμμορίες 
πάλευαν μεταξύ τους για το ποια θα επικρατήσει. 

Μια εβδομάδα αργότερα προβλήθηκε το 
αριστούργημα του Εμίρ Κουστουρίτσα «Απζοπβ 
Ογοβιτί». Ένας Εσκιμώος γυρίζει με το έλκηθρό 
του στο σπίτι μ’ ένα φρεσκοπιασμένο ψάρι, την 
ώρα που ο Αξελ βάζει ετικέτες σε ψάρια στη Νέα 
Υόρκη δουλεύοντας για έναν φυσιοδίφη, μέχρι 
που πρέπει να πάει στην Αριζόνα για το γάμο 
του θείου του. Και το όνειρο ξεκινά... 

Την Κυριακή 24 Μάίου σειρά είχε «Ο νε¬ 
κρός» του Τζιμ Τζάρμους. Ο λογιστής Ουίλιαμ 
Μπλέικ (απλή συνωνυμία με τον Αγγλο ποιητή), 
ενώ προσπαθεί να διαφύγει αφού έχει διαπρά- 
ξει φόνο, γνωρίζει έναν παράξενο Ινδιάνο με το 
όνομα Κανένας, ο οποίος τον προετοιμάζει για 
το ταξίδι στον κόσμο των πνευμάτων. 

Τέλος, στις 7 Ιουνίου προβλήθηκε η ταινία 
του Ντον ΜακΚέλαρ «Η τελευταία νύχτα του 
κόσμου». Τα νέα ήταν ένα μεγάλο σοκ για όλους 
στην αρχή: πανικός, σύγχυση, τρόμος και -φυ¬ 



σικά- άρνηση. Σιγά-σιγά ο τρόμος μεταμορφώ¬ 
νεται σε αποδοχή και τα προβλήματα δίνουν τη 
θέση τους σε κρίσιμα ερωτήματα: Σε λίγες ώρες 
θα φτάσει η ώρα μηδέν κι ένας κομήτης θα κατα¬ 
στρέψει οριστικά τον πλανήτη και θα πάρει μαζί 
του τον ανθρώπινο πολιτισμό με τις αντιφάσεις 
του· πού θες να βρίσκεσαι την κρίσιμη στιγμή; 

Εμβόλιμα στις τακτικές προβολές της Κυρια¬ 
κής προβλήθηκε την Παρασκευή 29 Μάίου η 
«Απαγορευμένη εκπαίδευση». Πρόκειται για ένα 
ανεξάρτητο ντοκιμαντέρ με πρωτότυπη αισθητι¬ 
κή που καταπιάνεται με εναλλακτικές εκπαιδευτι¬ 
κές πρακτικές και με αντισυμβατικά σχολεία στη 
Αατινική Αμερική και την Ισπανία. 

Το θερινό Οπθ 5ΐΓου§£ΐ θα επιστρέφει με το 
καλό απ’ το Σεπτέμβριο. Θα ενημερωθείτε για τις 
προβολές απ’ τις αφίσες που τοποθετούνται σε 
μεγάλο μήκος της πόλης και απ’ το μπλογκ μας! 

Διαβά-ΖΟΥΜΕ 

Στο παρασκευιάτικο καφενείο της 15ης Μάίου 
πραγματοποιήθηκε άλλη μια συνάντηση του 
«Διαβά-ΖΟΥΜΕ». Δίγος αλλά καλός κόσμος 
που τρέφει μεγάλη αγάπη για το συντροφικό 
διάβασμα συγκεντρώθηκε στο χώρο της κατά¬ 
ληψης και μοιράστηκε αγαπημένα αποσπάσματα 
από αξιόλογα βιβλία: ένα ποίημα της Μαρίας Πα- 
παδάκη από την ποιητική συλλογή της «Αληθο- 
μυθεύματα», απόσπασμα απ’τις «Ιστορίες για 
μισογύνηδες» της Πατρίσια Χάισμιθ, μια επιστο¬ 
λή που έστειλε το 185Θ ο Γκιστάβ Φλομπέρ στον 
κολλητό του από την Πάτρα, απόσπασμα απ’ το 
δοκίμιο του φυσικού Έρβιν Σρέντιγκερ με τίτλο 
«Το μέλλον της κατανόησης» (195Θ) και, βέβαια, 
το «Τραγούδι του κρασιού» του κορυφαίου 
Πέρση λυρικού ποιητή του 15ου αιώνα Χαφέζ 
Σιραζί. Το τελευταίο είχαμε τη χαρά να το ακού¬ 
σουμε και στο πρωτότυπο, καθώς ήταν μια απ’ 
τις προτάσεις των μαθητών μας των ελληνικών. 

Θεατρικές παραστάσεις 

Δύο συνεχόμενα Σαββατοκύριακα ο χώρος της 
Στρούγκας φιλοξένησε αντίστοιχα θεατρικά 
έργα και το αποτέλεσμα ήταν άκρως επιτυχη¬ 
μένο. Εν αρχή, λοιπόν, την Κυριακή 21 Ιουνίου η 
θεατρική ομάδα προςάναμμα παρουσίασε «Το 
εσώβρακον του Αγίου Γρύφωνος» του Ιωάννη 


Κολώνια και ο κόσμος που παραβρέθηκε απή- 
λαυσε την θαυμα...τουργή παράσταση. 

Εν συνεχεία το διήμερο 27-28/6 στο χώρο 
της κατάληψης φιλοξενήθηκε η θεατρική ομάδα 
Ανοικείωση που μας παρουσίασε το έργο του 
Μπέρτολτ Μπρεχτ «Τα ντουφέκια της κυρίας 
Καράρ». 

Τι συμβαίνει 

στις ελληνικές φυλακές; 

Καιρό τώρα προσπαθούσαμε να κάνουμε μια εκ¬ 
δήλωση αφιερωμένη στον βάναυσο κόσμο των 
ελληνικών φυλακών. Τελικά τα καταφέραμε και 
το βράδυ του Σαββάτου 2Θ Ιουνίου οργανώσα¬ 
με μια πολύ ενδιαφέρουσα εκδήλωση. Για αρχή 
προβλήθηκε το ντοκιμαντέρ «Οι Βροχοποιοί» 
(Εκδόσεις Διάδοση, 2Θ15), το οποίο μας επέτρε¬ 
ψε να κάνουμε μια βουτιά στη βίαιη πραγματικό¬ 
τητα των ελληνικών φυλακών της δεκαετίας του 
'8Θ και να μάθουμε για τις συνθήκες διαβίωσης, 
τους καταναγκασμούς, την πολιτική χειραφέτη¬ 
ση, καθώς και τους αγώνες για την ελευθερία 
που πραγματοποιήθηκαν μέσα κι έξω απ’ τα κε¬ 
λιά την ταραγμένη εκείνη δεκαετία. Στη συνέχεια 
διαβάστηκαν κείμενα από πρώην κρατούμενους 
και κρατούμενες που παρευρέθηκαν στην εκδή¬ 
λωση και ακολούθησε μια πολύ αποδοτική συζή¬ 
τηση γεμάτη προβληματισμό και αγωνία για την 
κατάσταση που επικρατεί σήμερα στα ελληνικά 
κάτεργα. Το μόνο σίγουρο είναι πως κάτι δυνά¬ 
μωσε ακόμα περισσότερο μέσα μας, και αυτό 
είναι το πάθος μας για λευτεριά όλων των συ- 
ντρόφων/ισσών αλλά και όλων των ανθρώπων 
που κρατούνται πίσω από τα κάγκελα της δημο¬ 
κρατίας, που είναι δυνατότερο απ’ όλα τα κελιά. 

Ηίρ-Ηορ Ιίνβ για τη δημιουργία 
αυτοδιαχειριζόμενου μουσικού 
εϊυοίίο 

Το Σάββατο 4 Ιουλίου πραγματοποιήθηκε Ηίρ- 
Ηορ Ιίνθ έξω από τη Στρούγκα με συμμετοχή 
πολλών και καλών καλλιτεχνών του είδους: οι 
ΓΤΊθπΐίΓΒ ννίΐεΗ ρΓ 0 ]θεΐ, σπείρα, Οΐ^σ/δ & Υϊγ^Ι, 
ΕοοπδΐίΕ & ά] ^ζ^5, ΐηΙιηίΕ, ίηδΐΓυηπΘηΐδ, 

Ν-3ΓΓονν, 5επρ-0, Αόρατος Εχθρός και Ν^δΐχ 
γθΒθΙ στήριξαν με τις φωνές και τα μικρόφωνά 
τους το εγχείρημα της δημιουργίας αυτοδια- 


χειριζόμενου μουσικού στούντιο στο χώρο της 
Στρούγκας. 

Οι εργασίες κατασκευής του στούντιο έχουν 
προχωρήσει ικανοποιητικά κι όπως όλα δείχνουν 
από το φθινόπωρο θα είναι σε θέση να φιλοξενή¬ 
σει πρόβες μουσικών συγκροτημάτων στη βάση 
της αυτοδιαχείρισης. Αναμείνατε στο ακουστικό 
σας για λεπτομέρειες αν ενδιαφέρεστε να κάνετε 
χρήση του ή ελάτε να το συζητήσουμε από κοντά. 

ϋνβ ΒαηάαΙΙυδία 

Το Σάββατο 1θ Ιουλίου πραγματοποιήθηκε έξω 
από τη Στρούγκα Ιίνθ οικονομικής ενίσχυσης για 
τα δικαστικά έξοδα συντρόφου με τη συμμετοχή 
του αγαπημένου συγκροτήματος Β^ηά^ΙΙυδίΒ με 
έντεχνο, παραδοσιακό και ρεμπέτικο ρεπερτόριο. 

Οι ενέργειες για την οικονομική ενίσχυση 
ατόμων που βρίσκονται υπό την πίεση των κα¬ 
τασταλτικών μηχανισμών (όπως το Ιίνθ των 
Β^πόαΙΙϋδΐα) ή εγχειρημάτων που επιδιώκουν την 
αδιαμεσολάβητη ενεργοποίηση των ανθρώπων 
σε διάφορα πεδία (όπως το αυτοδιαχειριζόμενο 
στούντιο) δύσκολα μπορεί να γίνουν κατανοητές 
σε όσους δεν καταλαβαίνουν τι σημαίνει η λέξη 
αλληλεγγύη και κυρίως τι σημαίνει η πρακτική 
άσκηση ανυστερόβουλης αλληλεγγύης. 

Φιλοξενούμενες εκδηλώσεις 

Την Πέμπτη 18 Ιουνίου φιλοξενήθηκε στο χώρο 
της Στρούγκας η 1η συνάντηση εγχειρημάτων 
αντιπληροφόρησης για δημιουργία δικτύωσης 
που κάλεσε η εφημερίδα δρόμου Άπατρις και 
συμμετείχαν κι άλλα μέσα αντιπληροφόρησης. 
Ακολούθησε καφενείο, τα έσοδα του οποίου δι¬ 
ατέθηκαν στην εφημερίδα. 

Την Παρασκευή 19 Ιουνίου φιλοξενήθηκε 
στο χώρο της Στρούγκας η παρουσίαση απ’ την 
εφημερίδα /ύόι/τρατης νέας της μπροσούρας με 
τίτλο «Διδάγματα από το Μεσοπόλεμο». 

Και οι δυο εφημερίδες, όπως και η μπρο¬ 
σούρα διατίθενται στον ανανεωμένο και πάντα 
ενήμερο πάγκο έντυπου υλικού της Στρούγκας, 
όπου μπορεί να βρει κανείς και πλήθος άλλων 
βιβλίων, περιοδικών, μπροσουρών και άλλων 
εντύπων που καλλιεργούν το διάλογο και την 
πνευματική όξυνση στους κόλπους του ανταγω¬ 
νιστικού κινήματος. 

Ρωμαίοι στο 8άσος ή... 
η κατοικία των θεών 


«Το μικρό χωριό, που τόσο καλά γνωρί¬ 
ζουμε, ζει ευτυχισμένο κάτω από τον ζε¬ 
στό ανοιξιάτικο ήλιο, δίπλα στο μεγάλο 
δάσος της Αρμορικής [...] Ναι, το μικρό 
μας χωριό ατενίζει το μέλλον με αισιοδο¬ 
ξία... και δεν έχει δίκιο, γιατί το μέλλον θα 
είναι κάπως ΕΤΣΙ!!» 



Διαβάζοντας την «Κατοικία των θεών» 
(«1.6 άοιτΐ3ίη6 άεε άίευχ») των ΙϋάεΓζο & 
0θ5θίηηγ κάτω από το φως γεγονότων σημε¬ 
ρινών, νιώθεις την ιστορία αυτή υπερβολικά 
οικεία, σα να γράφτηκε πρόσφατα και για μια 
γειτονιά πολύ πιο γνώριμη και κοντινή, μια 
γειτονιά όπως η δική μας Νέα Φιλαδέλφεια. 

Ας δούμε όμως την υπόθεση αυτής της 
πολύ ιδιαίτερης περιπέτειας του Αστερίξ: το 
γνωστό μας γαλατικό χωριό, έχοντας κερδίσει 
την ελευθερία του αντιστεκόμενο ήδη αρκετές 
φορές στο ρωμαϊκό εδαφικό επεκτατισμό, ζει 
μια ζωή ήρεμα ευτυχισμένη δίπλα στο όμορ¬ 
φο δάσος του. Όμως ο Καίσαρας έχει άλλα 
σχέδια: αποφασίζει να επιβληθεί στο ανυπό¬ 
τακτο χωριό με άλλο τρόπο, αναγκάζοντάς 
το να δεχτεί τον «πολιτισμό»: θα καταστρέψει 
το δάσος, που θα δώσει τη θέση του σε ένα 
«πάρκο». «Τέλος, πολυκατοικίες που θα κα- 
τοικηθούν από Ρωμαίους, θα χτιστούν γύρω 
από το χωριό που θα καταντήσει μια υποβαθ¬ 
μισμένη αμφορούπολη (χωματερή) καταδικα¬ 
σμένη να προσαρμοστεί ή να εξαφανιστεί». 

Για να πετύχει το σκοπό αυτό, επιστρατεύει 
αυτή τη φορά όχι στρατιώτες, αλλά υποσχέ¬ 
σεις για ανάπτυξη και για καλύτερη ζωή. Τα 
μέσα του είναι τώρα μακέτες, αρχιτέκτονες, 
δούλοι-χτίστες, και βέβαια μια καλά οργα¬ 
νωμένη διαφημιστική καμπάνια: το μοντέρ¬ 
νο γιγαντιαίο συγκρότημα θα περιλαμβάνει 
αρένα, λουτρά και εμπορικό κέντρο και θα 
ονομαστεί «κατοικία των θεών», ένα όνομα 
που ο Καίσαρας είναι βέβαιος πως θα προ- 
σελκύσει πελάτες... Η υπόθεση δεν μπορεί 
παρά να ξεκινήσει από ένα καλό μέτρημα, που 
εύλογα δημιουργεί υποψίες στους γεροντό- 
τερους και σοφότερους. Φυσικά, για να μπο¬ 
ρέσει κανείς να ξεριζώσει τα δέντρα, θα πρέπει 
πρώτα να ξεριζώσει τους κατοίκους ή να τους 
αλλοτριώσει, υποσχόμενος εφήμερα κέρδη, 
σπέρνοντας τη διχόνοια, διαταράσσοντας τις 
μεταξύ τους σχέσεις μέσα από αθέμιτο οικο¬ 
νομικό ανταγωνισμό (ανοίγω ένα ψαράδικο 
δίπλα στο ψαράδικο που άνοιξε δίπλα στο 
ψαράδικο), παρεμβαίνοντας στην τοπική κοι¬ 
νωνία για να εξυπηρετήσει τις ανάγκες των 
νεοφερμένων επισκεπτών, με αποτέλεσμα την 


κατακόρυφη αύξηση των τιμών - και γενικό¬ 
τερα εκβιάζοντας την εξέλιξη των πραγμάτων. 

Οι αντιθέσεις δεν κινούνται σ’ ένα μόνο 
επίπεδο: έτσι οι κάτοικοι προσπαθούν να 
βοηθήσουν τους δούλους-χτίστες να ελευ¬ 
θερωθούν με την ελπίδα πως θα τους στη¬ 
ρίξουν, εκείνοι όμως μόλις βρίσκονται με τη 
βοήθεια του μαγικού ζωμού σε προνομιακή 
θέση, διεκδικούν εργασιακά δικαιώματα, ολο¬ 
κληρώνουν το έργο και εγκαταλείπουν την 
υπόθεση. Τελικά οι κάτοικοι συνασπίζονται 
και κατορθώνουν να διώξουν τους κατακτη- 
τές, να γκρεμίσουν την κατοικία των θεών και 
να ξαναφυτέψουν δέντρα. Έτσι το δάσος «ξα- 
νακατακτά τα δικαιώματά του» και οι Γαλάτες 
μας γιορτάζουν σ’ ένα ξέφωτο του δάσους, 
μέχρι την επόμενη φορά που θα χρειαστεί 
«να σταματήσουν τη ροή των πραγμάτων» 
κι έχοντας συνείδηση πως χρειάζεται να είναι 
σε διαρκή επιφυλακή. 

Το τεύχος του Αστερίξ με τον τίτλο «Η 
κατοικία των θεών» κυκλοφόρησε το 1971, 
την εποχή των πρώτων προσπαθειών εδαφι¬ 
κής επέκτασης του Παρισιού προς την εξοχή 
με τη δημιουργία κολοσσιαίων εμπορικών 
κέντρων (ΓοΙεοΙκ, «ίο όοηηΨηε 065 (:]ί6υχ», 
ίΊΐ:ίρ://νννννν.(:]υ9.θΓ§/6ΐθ55ί6Γ/όοιτΐ3ίη6-6ΐ65- 
6ΐί6υχ-ΐ6/). Φαίνεται πως οι ΑΙΒογϊ υόοΓζο 
και Ρ.6η6 Φθ56ίηηχ εμπνεύστηκαν την ιστορία 
τους από το «Παρλί 2» (ΡβγΙ/ II), γιγαντιαίο 
εμπορικό κέντρο που φυτεύτηκε το 1969 δί¬ 
πλα στο δάσος του Μαρλί (ΜειΗχ), στα 20 
χιλιόμετρα δυτικά του Παρισιού, στην κα¬ 
τεύθυνση της Αρμορικής. Την περιοχή αυτή, 
γράφουν οι αρχαίοι γεωγράφοι Ποσειδώνιος 
και Στράβων, κατοίκησαν Γαλάτες πρόσφυγες 
του Βελγίου, οι οποίοι κατέφυγαν εκεί σπρωγ¬ 
μένοι απ’ τις διώξεις γερμανικών φύλων, και 
την ονόμασαν Αγ 6 ιτιοπ 63 , που σημαίνει στα 
κέλτικα «η χώρα δίπλα στη θάλασσα». 

Το «Παρλί 2», λοιπόν, η κατασκευή του 
οποίου συνδυάστηκε με την οικοδόμηση ενός 
τεράστιου συγκροτήματος κατοικιών από 
εταιρείες μεγάλων ιδιωτικών συμφερόντων 
(του Ρ.οΐ36Γΐ Ζ6ΐΙΙη§6Γ 06 ΒειΙΙοηχ, βασιλιά 
των εμπορικών κέντρων στη Γαλλία) εγκαι¬ 
νιάστηκε στις 4 Νοεμβρίου του 1969 παρά 
τις αντιδράσεις που ξεσηκώθηκαν τόσο για 
τη δασική περιοχή στην οποία αποφασίστη- 
κε να χτιστεί, όσο και για την ονομασία του. 
Η αρχική ιδέα ήταν να ονομαστεί «Παρίσι 2» 
(Ρ3Π5II), τελικά όμως υιοθετήθηκε ένα όνομα 
υβριδικό, από το «Παρ-» του Παρισιού και το 
«-λί» του γειτονικού δάσους του Μαρλί. Δια¬ 
τηρήθηκε ωστόσο στην ονομασία ο αριθμός 
2 που συνεχίζει να παραπέμπει στην αρχική 
ιδέα της δημιουργίας ενός «δεύτερου Παρι¬ 
σιού», κατασκευασμένου αποκλειστικά για 
την ικανοποίηση του δυτικού καταναλωτικού 
ονείρου που ανέτελλε την εποχή εκείνη, βρί¬ 
σκοντας έκφραση μέσα απ’ τα μεγάλα εμπο¬ 
ρικά κέντρα (γπηΙΒ). 


Παράλληλα όμως υπήρχαν φωνές διαμαρ¬ 
τυρίας που αγωνίζονταν για την υπεράσπιση 
της φύσης και των ελεύθερων δημόσιων χώ¬ 
ρων, ενώ επιστήμονες εντόπιζαν τις επεκτα¬ 
τικές τάσεις των πόλεων απ’ τις αρχές ήδη 
της δεκαετίας του ’όΟ (βλ. Ρ.-Η. ΦΗοιτιΙοείΓί 06 
Ι.8ΐυνν6 1963, Οβ5 Ηοηηηηβ5 βί όβ5 νί/Ιβ5 / Για 
τους ανθρώπους και τις πόλεις, ΡεΐΓΐ5: Ρ6ίΙί6 
ΒίΒΙΙοίΗοοιυο Ρδ/οί). Αίγο πριν την οικοδόμη¬ 
ση του «Παρλί 2», το 1968, ο Ανρί Αεφέβρ 
γράφει στο βιβλίο του Το δικαίωμα στην 
πόλη για τη σχέση πόλης και υπαίθρου: «η 
πόλη επεκτεινόμενη επιτίθεται στην ύπαιθρο, 
τη διαβρώνει, τη διαλύει» (Ησηπ ΓσΓσΒνΓΟ, ίβ 
άτοίΐ έ Ι3 νίΙΙβ, Ρδπε: ΕΒ. ΑηίΓίΓοροε, σελ. 78), 
μόνο για να επιβεβαιώσει τη συνέχιση ενός 
φαινομένου που περιγράφεται σε όλη την 
αγριότητά του πάνω από έναν αιώνα νωρί¬ 
τερα στο Κομμουνιστικό Μανιφέστο (1848): 
«Η αστική τάξη υπέταξε την ύπαιθρο στην 
κυριαρχία της πόλης. [...] Όπως εξάρτησε 
την ύπαιθρο από την πόλη, έτσι εξάρτησε τις 
βάρβαρες και τις μισοβάρβαρες χώρες από 
τις πολιτισμένες, τους αγροτικούς λαούς από 
τους αστικούς λαούς, την Ανατολή από τη 
Δύση». Το 1970, δηλαδή λίγο μετά τη δημι¬ 
ουργία του, το «Παρλί 2» σχολιάζεται στο 
κλασικό βιβλίο του γάλλου κοινωνιολόγου 
Ζαν Μποντριγιάρ Η κοινωνία της κατανάλω¬ 
σης στο πλαίσιο της κριτικής του στην κοινω¬ 
νία της αφθονίας (]63η ΒδυόΓΐΙΙδΓεΙ, ίε δοαέΐέ 
06 οοηεοτητπθϋοη, ΕΒ. ΟοηοοΙ, σελ. 21-26), 
ενώ την ίδια χρονιά ο Αεφέβρ εξελίσσει τη 
σκέψη του σχετικά με τις μορφές επικυριαρχί¬ 
ας της πόλης πάνω στη φύση στο βιβλίο του 
Η αστική επανάσταση {ίε τένοΐυΐίοη υτόείηβ, 
Ρδπε: ΦδΙΙΙπΊδΓΒ). Στην ίδια κατεύθυνση και οι 
υΒοΓζο & Φθ56ΐηηχ σχολιάζουν τα γεγονότα 
μέσα από μερικούς θαυμάσιους αναχρονι¬ 
σμούς, που παραπέμπουν στη διαχείριση του 
χώρου από την τεχνοκρατία της εποχής Πο- 
μπιντού (σε μια ευθεία αντιστοιχία, το δάσος 


που γίνεται πάρκο στην περίπτωσή μας θα 
μπορούσε να ονομαστεί «μητροπολιτικό»). 

Το Παρλί 2 εξακολούθησε βέβαια να ζει 
και να βασιλεύει. Ανήκει σήμερα στον Όμιλο 
υηίΒδίΓΡοΒδίτιεο, την κορυφαία στην Ευρώ¬ 
πη επιχείρηση ΓΟδΙ 65ΐ3ί6 που ειδικεύεται στα 
εμπορικά κέντρα, η οποία το ανακαίνισε το 
2011 και το εκμεταλλεύεται έκτοτε, στοιχείο 
ενδεικτικό του τι συμβαίνει συνήθως όταν τα 
πράγματα πάρουν έναν τέτοιο δρόμο. 

Όποιαδήποτε σχέση με πρόσωπα και 
πράγματα ναι, είναι τυχαία. Αν προσπαθήσου¬ 
με να μεταθέσουμε την πλοκή της ιστορίας, θα 
διαπιστώσουμε ότι το μικρό γαλατικό χωριό 
δεν μπορεί να είναι η Νέα Φιλαδέλφεια, διότι 
δεν υπάρχει πλήρης αντιστοιχία σε πρόσωπα 
και πράγματα: 

- ούτε ένα δάσος που απειλείται 

- ούτε μια μακέτα 

- ούτε ένα όνομα με θρησκευτικές παρα¬ 
πομπές για ένα κτίσμα που δε σχετίζεται με τη 
θρησκεία 

- ούτε ένας Καίσαρας που θέλει να απο¬ 
φασίσει για το μέλλον ενός τόπου και των 
κατοίκων του, προκειμένου να εξυπηρετήσει 
τα δικά του συμφέροντα, σε μια λογική αποι- 
κιοκρατική 

- ούτε ένας κόσμος προσφυγικής κατα¬ 
γωγής που προσπαθούν να του περάσουν 
το όνειρο της ανάπτυξης και της οικονομικής 
ευμάρειας - η οποία θα έρθει βέβαια, αλλά γι’ 
αυτούς που θα εκμεταλλευτούν τον τόπο του. 

Καταλήγοντας παρόλ’ αυτά αναπόφευκτα 
στο συμπέρασμα πως κάτω από ανάλογες 
συνθήκες η ιστορία επαναλαμβάνεται, χρειά¬ 
ζεται να πει η τοπική κοινωνία το μεγάλο όχι 
που λέει κι ο ποιητής και να αντισταθεί, αν θέ¬ 
λει κι αυτή να γιορτάσει μια μέρα στο δάσος 
τη νίκη της, σα γνήσιο γαλατικό χωριόI 


λ. 



Το εμπορικό κέντρο ΡδΓΐγ 2 

































